தத்வார்த்த சூத்திரம்

தத்வார்த்தசூத்திரம் (Tattvartha Sutra) “(யதார்த்தத்தின் தன்மை குறித்து” என்று பொருள்படும் மோக்ச-சாத்திரம் என்றும் அழைக்கப்படுகிறது) என்பது ஆச்சார்யர் உமாசுவாமி என்பவரால் கி.பி 2 மற்றும் 5 ஆம் நூற்றாண்டுகளுக்கு இடையில் சமசுகிருதத்தில் எழுதப்பட்ட ஒரு சைன நூலாகும்.

தத்துவார்த்த சூத்திரம் சைன மதத்தின் ஆரம்பகால, மிகவும் அதிகாரப்பூர்வமான நூல்களில் ஒன்றாக கருதப்படுகிறது. இது அதன் முக்கிய துணை மரபுகள்-திகம்பர மற்றும் சுவேதாம்பர-மற்றும் சிறிய துணை மரபுகளில் அதிகாரபூர்வமாக ஏற்றுக்கொள்ளப்படுகிறது. இது ஒரு தத்துவ உரை, மேலும் சைன மதத்தில் அதன் முக்கியத்துவம் இந்து மதத்திலுள்ள பிரம்ம சூத்திரங்கள் மற்றும் பதஞ்சலியின் யோகசூத்திரத்துடன் ஒப்பிடத்தக்கது. பண்டைய இந்திய நூல்களின் சூத்திர பாணியில், இது 10 அத்தியாயங்களில் 350 சூத்திரங்களில் முழுமையான சைன தத்துவத்தை முன்வைக்கிறது. இந்த உரை 5 ஆம் நூற்றாண்டிலிருந்து ஏராளமான வர்ணனைகள், மொழிபெயர்ப்புகள் மற்றும் விளக்கங்களை ஈர்த்துள்ளது.

அதன் சூத்திரங்களில் ஒன்றான பரசாபரோபகாரகோ ஜீவனம் என்பது சைன மதத்தின் குறிக்கோள் ஆகும். இதன் பொருள் இதன் பொருள் (செயல்பாடு) "ஒருவருக்கொருவர் உதவுவது" அல்லது "ஆன்மாக்கள் ஒருவருக்கொருவர் சேவை செய்கின்றன" என்று விளக்கப்படுகிறது என்று விளக்கப்படுகிறது.தத்துவார்த்த சூத்திரம் சைன மதத்தில் மோட்ச-சாத்திரம் என்றும் அழைக்கப்படுகிறது அதாவது விடுதலை பாதையை விவரிக்கும் வேதவாக்கியம் எனப்பொருள்.

 உள்ளடக்கம் 
தத்வார்த்த சூத்திரத்தில் பத்து அத்தியாயங்கள் உள்ளன: 

 விசுவாசமும் அறிவும்
 வாழும் இனத்தின் வகை
 கீழ் உலகமும் மத்திய உலகமும்
 வான் உயிர்கள்
 உயிரற்றவர்களின் வகை
 ஊழில் ஊடுருவல்
 ஐந்து உறுதிமொழிகள்
 ஊழுடனான பிணைப்பு
 ஊழை நிறுத்துவதும், அகற்றுவதும்
 விடுதலை

முதல் அத்தியாயம் அறிவாற்றல் செயல்முறை மற்றும் பல்வேறு வகையான அறிவைப் பற்றிய விவரங்களைக் கையாள்கிறது. அடுத்த மூன்று அத்தியாயங்கள் ஜீவனின் (ஆன்மா) கீழ் உலகங்கள், நரகம் மற்றும் வான் வசிப்பிடங்கள், தேவர்கள் பற்றி விவரிக்கின்றன. ஐந்தாவது அத்தியாயம் ஆன்மா அல்லாத (அஜீவன்) பற்றி விவாதிக்கிறது. அடுத்த மூன்று அத்தியாயங்கள் ஊழ்கள் மற்றும் அவற்றின் வெளிப்பாடுகள் மற்றும் வருகை, அஸ்ரவம், நல்ல மற்றும் கெட்ட ஊழ், சுப-அசுப ஊழ் மற்றும் ஊழுடனான பிணைப்பு ஆகியவற்றைக் கையாள்கின்றன. ஒன்பதாவது அத்தியாயம் ஊழ்களை, நிர்ஜரத்தை தடுப்பது, சம்வரம் மற்றும் உதிர்த்தல் ஆகியவற்றை விவரிக்கிறது. இறுதி அத்தியாயம் மோட்சம் அல்லது ஆன்மாவின் விடுதலை பற்றி விவாதிக்கிறது.

 அழைப்பிதழ் 
“விடுதலைக்கான பாதையை அறிவிப்பவரும், கர்ம மலைகளை அழிப்பவரும், யதார்த்தம் முழுவதையும் அறிந்தவருமான இறைவனை நான் வணங்குகிறேன், இதனால் இந்த குணங்களை நான் உணர முடியும்” என சமசுகிருதத்தில் எழுதப்பட்ட உரை, ஒரு பிரார்த்தனையுடன் இது தொடங்குகிறது

“சம்யக்திரன்ஞானசரிதிராணி மோக்சமார்கம்” என்ற தத்வசூத்திரத்தின் முதல் வசனம் விடுதலைக்கான சமண பாதையை சுருக்கமாகக் கூறுகிறது. இதன் பொருள் இரத்னத்ரயா (சரியான பார்வை, சரியான அறிவு மற்றும் சரியான நடத்தை) ஆகியவை விடுதலை அல்லது மோட்சத்திற்கான பாதையை உருவாக்குகின்றன என்பதாகும்.

 மேற்கோள்கள் 

 நூல் ஆதாரங்கள் 












 Sanghvi, S. (1974). Pt. Sukhlalji’s Commentary on Tattvārthasūtra of Vācaka Umāsvāti, trans. K. K. Dixit. Ahmedabad.

 மேலும் வாசிக்க 

Dixit, K. K. (1974). Tattvārthasūtra. Translation of Sukhlalji’s commentary in Hindi. Ahmedabad: Lalbhai Dalpatbhai Institute of Indology. (English translation of the Tattvārtha Sūtra)
Jaini, J. L. (1956). Tattvārthasūtram. Delhi. (English translation of the Tattvārtha Sūtra)

 வெளி இணைப்புகள் 
 Tattvartha Sutra with Sarvarthasiddhi English translation by Vijay K. Jain, 2018 (includes glossary)
Tattvarthasutra, with Hindi and English translation on crossasia repository 
Tattvarthsutra (English) on archive.org
பகுப்பு:சைனம்